பித்து என்பதை நாம் பிறழ்வு என்று கூட ஒதுக்கி விடுவதில்லை. அதை வியப்புக்குரியதாகக் கூடப் பார்க்கக் கற்றிருக்கிறோம். ஒரு சமயம் பீடத்திலேற்றி விடுகிறோம். நடைமுறையில், அன்றாட வாழ்வில் இதுவேதான் பரவலான அணுகலா என்றால், அங்கு நாம் உலகெங்கும் சாமானியம் எப்படி வாழ்வை மலிவாக்குகிறதோ அதையே செய்யத் தவறுவதில்லை. ஆனால் ஒரு பக்கம், எப்போதும் போல இந்தியம் அச்சுகளில் வார்க்கப்படாமல், அடங்கிப் போகாமல், பீறிட்டுத் தகிக்கும் பிழம்பின் ஜ்வாலையை வீசுகிறது.